Salome merc'h Herodiadez
Salome (Σαλώμη / Salōmē, e gregach), a-wechoù Salome II, ganet war-dro -14 ha marvet etre 62 ha 71), a oa ur briñsez yuzev eus ar Iañ kantved.

Merc'h e oa da Herodez Filipos Iañ ha da Herodiadez. Div wech e timezas.

Da gentañ d'hec'h eontr, Herodez Filipos II, a oa hantervreur d'he zad. 
Da eil da Aristobule de Chalcis, roue Armenia Minor.

Merc'h-kaer e oa da Herodez Antipas.
Dañset brav he devoa dirak lez ar roue, he leztad Herodez Antipas, ken en doa prometet ar roue reiñ dezhi pezh a gare. Evit ober plijadur d'he mamm e c'houlennas ma voe degaset penn Yann ar Badezour war ur plad. Oscar Wilde an hini a ra "dans ar seizh gouel" eus an dañs-se.

En Aviel
Anavezet eo dre an Testamant Nevez, dre pennadoù eus Aviel Mark (6:17-29) hag Aviel Mazhev ( 14:3-11), met n'eo ket roet hec'h anv : n'eus meneg nemet eus « ur verc'h da Herodiadez» . 
Yann ar Badezour a lavar droug diwar-benn adddimeziñ he mamm Herodiadez da Herodez Antipas.

Dont a raio ar bugel dinamm da vezañ un dare temterez awawenet an arzourien ganti, adal an XIXvet kantved dreist-holl.

En Antiquitates
Anavezet eo Salome avat dre oberenn Flavius Josephus, Antiquitates Judaicae, ma kaver hec'h anv ha munudoù a-zivout he familh el levrenn XVIII. He mamm he devoa kuitaet he fried Herodez II, mab da Herodez, evit dimeziñ d'e vreur, Herodez Antipas, a oa tetrark Galilea. Flavius Josephus a skriv e oa kement-se a-enep al lezennoù broadel, rak, emezañ, «  dispartiet e oa Herodiadez eus he fried hag a oa bev bepred.»

Lennegezh

E galleg
Al légende dorée gant Jacques de Voragine
Hérodias gant Gustave Flaubert
A rebours gant Huysmans
Les Noces d’Hérodiade gant Mallarmé
Hérodiade gant Théodore de Banville
Salomé, pezh-c'hoari gallek gant ar skrivagner saoz Oscar Wilde, embannet en 1893. Er pezh emañ «Dañs ar seizh gouel»
 Salomé, barzhoneg gant Guillaume Apollinaire, en dastumad Alcools, en 1913

E saozneg
 Salome, barzhoneg gant Carol Ann Duffy.

Liverezh
Er  e voe awenet meur a livour gant Salome :
livourien alaman ha flandrezat, evel Rogier van der Weyden, Memling ha Lucas Cranach an Henañ. 
livourien italian evel Botticelli, Sebastiano del Piombo, Tizian, Caravaggio, Battistello Caracciolo, Guido Reni, le Guerchin, Carlo Dolci. Darn anezho a livas Salome meur a wech, evel Tizian ha Caravaggio.

Sonerezh
 Hérodiade, c'hoarigan gant Massenet (1881) 
 Salomé, pezh-c'hoari gallek gant Oscar Wilde, (1893), troet e saozneg gant Lord Alfred Douglas, 1895.
 Salome, c'hoarigan gant Richard Strauss e 1905, diwar an droidigezh alamanek (gant Hedwig Lachmann, mamm-gozh Mike Nichols) eus pezh Oscar Wilde.
 Salomé, c'hoarigan gant Antoine Mariotte (krouet en 1908)

Filmoù
 Salomé, film gant Charles Bryant e 1923,
 Salomé, film gant William Dieterle e 1953,
 Salomé, film gant Carlos Saura e 2002.
 [[Visage (film, 2009)|V'Salomé, film gant J. Gordon Edwards e 1918.

Barrez
  La tragédie de Salomé, barrez gant Florent Schmitt

Levrlennadur 
 Étude du mythe de Salomé en littérature, Éditions du CRDP de Paris.
 Claudine Gauthier, Saint Jean et Salomé. Anthropologie du banquet d’Hérode, Tours, Éditions Lume, 2008, 304 p. .
 Salomé dans les collections françaises, diskouezadeg, Saint-Denis, 1988, Tourcoing, 1988, Albi, 1988.

Pennadoù kar 
Dañs ar seizh gouel

Notennoù 

Herodizien
Testamant Nevez

ar:سالومة